เซี่ยงไฮ้คอมโพสิตปิดบวก 30.77 จุด รับข้อมูลการลงทุนสดใส
เซี่ยงไฮ้คอมโพสิตปิดบวก 30.77 จุด รับข้อมูลการลงทุนสดใส
17 ก.พ. 2559

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 30.77 จุด หรือ +1.08% แตะที่ 2,867.34 จุดขานรับข้อมูลการลงทุนที่สดใสของจีน โดยล่าสุดในวันนี้ กระทรวงพาณิชย์ของจีนเปิดเผยว่า เม็ดเงินลงทุนโดยตรงในต่างประเทศ (ODI) ของจีนพุ่งขึ้นแข็งแกร่งในเดือนม.ค.  
กระทรวงพาณิชย์ของจีน เปิดเผยว่า เม็ดเงินลงทุนโดยตรงในต่างประเทศ (ODI) ของจีนในเดือนม.ค.ปรับตัวเพิ่มขึ้น 18.2% เมื่อเทียบเป็นรายปี แตะที่ระดับ 1.202 หมื่นล้านดอลลาร์
ส่วนเมื่อวานนี้ กระทรวงพาณิชย์จีนเปิดเผยว่า ตัวเลขการลงทุนโดยตรงจากต่างประเทศ (FDI) ของจีนในเดือนม.ค.เพิ่มขึ้น 3.2% เมื่อเทียบรายปี แตะระดับ 1.41 หมื่นล้านหยวน